# name
La moralitat dels clergues i laics als comtats de Pallars a través de les visites pastorals de 1314 i 1315

# metadata.dc.contributor.advisor[].value
Baiges i Jardí, Ignasi J. (Ignasi Joaquim)

# metadata.dc.description[].value
Treballs Finals del Màster de Cultures Medievals, Facultat de Filologia, Universitat de Barcelona, Curs: 2009, Tutor: Ignasi J. Baiges i Jardí

# metadata.dc.description.abstract[].value
L’objectiu d’aquest treball és realitzar un estudi de la moralitat dels clergues i dels laics als comtats de Pallars a través de la visita pastoral efectuada pels delegats de l’arquebisbe de Tarragona, Guillem de Rocabertí (1309-1315), a les parròquies d’aquest territori els anys 1314 i 1315. Com a conseqüència de la mateixa naturalesa de la font, en la qual les referències són més aviat minses, s’ha decidit abastar un territori prou ampli però que alhora permetés de fer una aproximació precisa ja que només s’han conservat dues visites pastorals d’aquesta contrada en el segle XIV. S’ha tingut en compte, per a la selecció del territori, les actuals comarques del Pallars Sobirà, el Pallars Jussà i l’Alta Ribagorça, les quals, en gran part, corresponen al domini dels comtats de Pallars al segle XIV. Pel mateix motiu també s’ha procurat cenyir-se a la divisió
eclesiàstica d’aquest territori que hom pot observar en l’acta de visita: ardiaconat de Tremp, deganat de Montenartró i deganat de Cardós. Com ja hem mencionat, la principal font per a la realització d’aquest treball ha estat la mateixa visita pastoral que avui dia es conserva a l’Arxiu i Biblioteca Episcopal de Vic. Es composa de vuit volums, dels quals, per al nostre estudi, hem emprat el IV i el V, que són els que inclouen les visites al territori objecte de la nostra investigació...

# metadata.dc.title[].value
La moralitat dels clergues i laics als comtats de Pallars a través de les visites pastorals de 1314 i 1315